《宋伯华趋朝用川字衫字韵作二诗送之》
宋代·廖行之

驰名衮衮甚长川，君独乘风万里船。
得意正看期汗漫，趋时宁肯媚连娟。
升沈百辟方公道，扶植斯文要众贤。
元献景文今棣萼，还须柱石汉中天。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。